### Ιστορία Α' Γυμνασίου : Κυκλαδικός Πολιτισμός

**ΣΗΜΕΙΩΣΕΙΣ ΜΑΘΗΜΑΤΟΣ**

2. Ο ΚΥΚΛΑΔΙΚΟΣ ΠΟΛΙΤΙΣΜΟΣ

**Πότε;** : Ο Κυκλαδικός πολιτισμός αναπτύχθηκε κατά την **3η και 2η χιλιετία π.Χ.** **(Εποχή του Χαλκού)** στις Κυκλάδες.

**Γιατί στις Κυκλάδες ;** :

1. έχουν ήπιο κλίμα

2. έχουν πολύ καλή γεωγραφική θέση («γέφυρα μεταξύ Ευρώπης, Ασίας, Ηπειρωτικής Ελλάδας και Κρήτης)

**Η 3η χιλιετία** : Οι Κυκλαδίτες κυριαρχούν με τα πλοία τους σε όλο το Αιγαίο και μεταφέρουν προϊόντα, τεχνικές, ιδέες και θρησκευτικές αντιλήψεις. Φτιάχνουν οικισμούς που είναι αυτόνομοι, χωρίς κεντρική εξουσία. Αρχικά οι οικισμοί είναι κοντά στη θάλασσα.

Το **2.300 π.Χ**. λόγω κινδύνου από άλλους πληθυσμούς (από τη Μ. Ασία) :

α) μερικοί οικισμοί οχυρώνονται (**Αγ. Ειρήνη Κέας**)

β) άλλοι καταστρέφονται και ξαναχτίζονται οχυρωμένοι (**Φυλακωπή Μήλου**)

γ) και άλλοι χτίζονται μακριά από τη θάλασσα σε ψηλούς λόφους (**Καστρί Σύρου**)

**Η 2η χιλιετία** : Οι Κυκλάδες έχουν επαφές με ηπειρωτική Ελλάδα και Κρήτη. Οι οικισμοί γίνονται πιο μεγάλοι και τα κτίρια πιο σύνθετα. Ο σημαντικότερος οικισμός είναι το **Ακρωτήρι της Σαντορίνης**

**1.600 π.Χ. περίπου** :Καταστροφή οικισμών από σεισμό.

**1.600 – 1.450 π.Χ**. : Οι Κυκλάδες είναι εξαρτημένες από την Κρήτη

**1.450 π.Χ.** : Καταστρέφονται τα μινωικά ανάκτορα και στις Κυκλάδες κυριαρχούν οι Μυκηναίοι.

**Η τέχνη** :

α) **μαρμάρινα ειδώλια** (αγαλματάκια) που παριστάνουν γυμνές γυναίκες και σπάνια άνδρες (μουσικούς, πολεμιστές ή κυνηγούς). Οι λεπτομέρειες στα αγάλματα αυτά είναι λίγες.

β) **πήλινα αγγεία** διακοσμημένα με γραμμές

γ) **μαρμάρινα αγγεία** πολύ εντυπωσιακά

δ) **μεταλλικά αγγεία** με χαρακτή διακόσμηση